කඩුගන්නාව පොලිසියේ සෝදිසි මෙහෙයුමකදී උඩුනුවර කෝවිලකන්ද හන්දියේදී ත්‍රීරෝද රථයක් නවතා පරීක්‍ෂා කිරීමේදී එහි සිටි දෙදෙනකු ළඟ ගංජා ග්‍රෑම් 1 මිලිග්‍රෑම් 500 බැගින් වූ ගංජා පැකට් දෙකක් ද තව පුද්ගලයකු ළඟ තිබී අසභ්‍ය දර්ශන ඇතුළත් ජංගම දුරකථනයක් ද සොයාගෙන තිබේ.මේ තිදෙනාගෙන් දෙදෙනෙක් හමුදාවෙන් පැනගිය අය බව ද පොලිසිය තහවුරු කරගෙන තිබේ.සැකකරුවන් තිදෙනා මහනුවර මහේස්ත්‍රාත් ලලිත් ජයසිංහ මහතා වෙත ඉදිරිපත් කිරීමෙන් අනතුරුව එක් අයකුට රු: 5000ක් බැගින් ද අසභ්‍ය දර්ශන ඇතුළත් ජංගම දුරකථනය හිමිකරුට රු: 2500ක දඩයක් ද නියම කළේය.උ: පො: ප: දිසානායක, පො. සැ. දයාරත්න (22114), පො. කො. රත්නායක (2635) යන මහත්වරු විමර්ශන කටයුතු සිදු කළහ.